
Сембе мастооонь пдолетариятне, пуромода мар! 


горкомтвё газетасна 


Дом печати 


 Артиллерийсняй училищав 
квалифицированнай кадрат 


Советскяй народсь гордится доб- 
лестнай эсь Якстерь Армиянц марх- 
та. Сон неуклонна и оцю любовь- 
са кемокснесы родной Якстерь 
Армиять мархта родной Якстерь 
Флотть мархта эсь афсрафтови 
единствани. 

Якстерь Армиять и” Флотть эзда 
советскяй народсь единодушно коч: 
кась СССР-нь Верховнай Совету 
депутатокс 65 ломатть. Тя няфнесы, 
што народсь безгранична кельксы 
эсь армиянц, конанц тиёзе и ке- 
мокстазе социалистическяй роди- 
нать нерушимостенц ингса могучай 
вооруженнай вийкс Ленинонь-Ста- 
линонь партияц. 

Якстерь Армиясь ащи первоклас- 
снай, сембодонга могучай армиякс 
мирса. Сок кеме, вию и аф сясь- 
кови -сяс, што сон вооруженнай 
грознай боевой техникаса; сяс, што 
сонь кадранза высококвалифици- 
рованнайхть, конат беззаветна пре- 
даннайхть большевистскяй парти- 
яти, эсь родинанцты и великай Ста- 
линти, сяс, што сонь ули кеме ты- 
лои. ` 

Якстерь Армиять боевой техни- 
касонза виднай васта заньци артил- 
лериясь. Минь ули вполне совре» 
меннай, мощнай артиллерияньке. 
Пяшкодькшнемок Сталин ялгать 
указаниянзон сянь колга, штоба 
всемерно вишкоптемс Якстерь Ар: 
миять и Якстерь Флотть, тяконь 
шовор минь должеттама шарфтомс 
исключительнай мяль артиллериять 
сяда тов вишкоптеманцты и кемок- 

‚ стаманцты. Партиясь и правитель- 
ствась инь оцю мяль шарфни минь 
артиллерияньконь кадранзон вос- 
питанияснонды. 

„Артиллериясь, афваномок попав- 
лениянь серьезнай боевой од сред- 
ствань улемать лангс, кода танкатне 
и авиациясь, илядкшни войскань 
фкя важнейшай родкс тяниень вой- 
наса. Тя положениять марнек ке- 
мокснесазь испанскяй и японс-ки- 
тайскяй войнатне, коса артиллери- 
ясь, корхтамок Прессать даннаен- 
‘зон коряс, занцесыне главнай васт- 

-тнень ззда фкя вастть боевой опе: 
рациятнень эса. Сяс минь, вой- 
скань од родонь касомать мархта 
ряцок, артиллерияти фалу шарф- 
неме и шарфнетяма особай оцю 
мяль. Саты азомс, што тя тевть 
мархта непосредственна и вплот- 
ную занимается сонць Сталин ял- 
гась. Ворошилов“ 

Эрь од ломанць должен содамс, 
што улемс Якстерь Армиянь ряї- 


тнень эса, тя оцю и почетнай че- 
сть. Синь должны содамс, што ар- 
тиллериянь облеченнай- пяк. оцю 
честьса. Советскяй од патриоттне 
должны стремиться тя честьти. Мо- 
лемок артиллерийскяй школав, эрь 
комсомолецсь и одломанць должен 
гордиться ся мархта,` што теенза 
партиясь и правительствась дове- 
рили ответственнай задача —осва- 
ивать сложнай военнай техникать, 
управлять тя техникать мархта и 
кда кодама, кодама тувонь нярь 
эцесы минь моданьконь лангс эсь 
няренц, максомс сокрушительнай 
удар. Советскяй одломаттне дол- 
жетт содамс, што артиллериять 
исключительна оцю значенияц ко- 
да наступательнай бойса, а станя 
жа и оборонительнай бойса. 
РККА-нь артиллериянь боевой ус- 
тавса азф: „Артиллериять виен, 
толса“. Современнай ` артилле- 
рийскяй толсь способнай пора- 
жать противникть—модать ланг- 
ста, модать алда, воздухста, бронь- 
цта и ст. тов. 

„Мощнай, сокрушительнай арти: 

ллерияфтома кивок не может рас- 
читывать военнай снаряженияса 
победать лангс. „Правда“. Поэто- 
му партиясь и правительствась 
шарфни серьезнай мяль сянди, 
штоба современнай Советскай ар- 
тиллерияти анокламс квалифици- 
рованнай кадрат. Ибо кадратне 
решандасазь сембонь. 
Военнай училищав заявлениянь, 
примамась няфтезе, конашкава одл- 
оматтненьоцю тягасна военнай учи- 
лищав, особенна артиллерийскяй 
училищав. Саранск ошень педвуз- 
ста 5 студентт изьявили эсь же: 
ланияснон артиллерийскяй школав 
молемати. Но од ломаттнень арти- 
ллерийскяй училишав молемати 
кармай улема желаниясна нингя 
сяда оцю, кда комсомольскяй ор- 
ганизациятне ушедыхть прививать 
одломаттнень артиллерияти лю- 
бовьснон. 

Эряви азомс, што Мордовиянь 
комсомольскяй организациясь 
кальдявста лезды одломаттненди 
артиляерийскяй училищав анокла- 
маснонды. 

Эряви мяляфтомс эрь комсо- 
мольскяй организацияти, што одло- 
манць аноклаф комсомольскяй ор- 


ганизациять мархта артиллерий- 
скяй училищав,—тя гордость эрь 
комсомолецти и комсомольскяй 
организацияти. 


Геройхне-полярникне Москусот 


Севернай полюсонь завоевательх- 
не, Украинаста мрдасть Москуву, 
конат эстакигя жа кярьмодсть оцю 
работати. 

Советскяй Союзонь Геройсь 
И. Д. Папанин ялгась кярьмодсь 
Севернай морской путень началь- 
никть васень заместителень обязан- 
ностьснон пяшкодема, 

Советскяй Союзонь Геройхне 
Я. П. Ширшовсь и Е, К. Федоровсь 
ушедсь „Севернай полюсонь“ дрей- 


$ о 


& 


фующай станциянь научнай мате- 
риалхнень обработандама. 

Советскяй Союзонь Геройсь 
Э. Ф. Кренькельсь ванондозень 
политехическяй музейса „Севернай 
полюс“ станциянь оборудованиянь 
выставкать, конац ули курок панчф. 
Сон макссь лама указаният научнай 
работникненди и художникненди, 
конат работайхть выставкать офор- 
млениянц лангса. 

(ТАСС) 

ЯСЬКИН ПАВЕЛ МИХАЙЛОВИЧСЬ—СССР-нь Верховнай Советонь депу- 
татсь Березниковань райононь „Вейсэ, колхозть хата-лабораториянь за- 
ведующаец, конац сатсь оцю урожай —Лисицинть сортса розьса 32 цент- 


нерхт, суроса 33 центнерхт. Яськин ялгась кандидат 


вань Всесоюзнай выставкав. 


велень хозяйст- 


Японияти германскяй и итальянекяй военнай лезкеть 
вишкоптемац 


Ханькоу, апрельть. 18-це шис-!и 276 германскяй техникт, конат- 


тонза (ТАСС). Мекольдень пингста 
наблюдандакшневи Германиять и 
Италиять ширде Японияти оцю 
военнай лезкссь. Тяньцзинти сась 
кемголмува японскяй самолетт, 
Шанхаи —120 германскяй самолетт 


нень йоткса 30 химикт. Шанхайса 
японскяй авиационнай курснень 


эса германскяй и итальянскяй ин- 


структорхне тонафнесазь летчик- 


нень. 


Японскяй солдаттне атказасть Китаи прважамать эзда 


Ханькоу, апрельть 18:це шис-|гарнизонца ульсь случай, 


япон- 


тонза. (ТАСС). Получафт сведеният, | скяй солдаттне атказакшнесть Се- 
што март ковть пестонза Осакайвернай Китаи прважаматнень эзда. 


Тонафнесазь РОФОР-НЬ и 


МАСОР-нь Верховнай Советтненди 


кочкаматнень колга Положениятнень 


Сире Маманя велеса агитаторх- 
не и пропагандисттне йотафнихть 
оцю работа избирательхнень йот- 
кса. Велеса организовандафт кру- 
жокт, коса избирательхнень йот- 
кса тонафнесазь РСФСР-нь и 
МАССР-нь Верховнай Советтненди 
кочкаматнень колга Положеният- 
нень. 

Слушательхне примосихть актив- 
най участия, синь макссихть аф 
шарьхкодевикс кизефкст и актив- 
найста выступают РСФСР-нь и 
МАССР-нь Верховнай Советтненди 


кочкаматнень колга Положеният- 


— 


нень коряс. Сире ломаттне заняти- 
яса азонкшнесазь оцязоронь Рос- 
сиять варварстванц, кровавай 


Николашкать - пингста рабочай 
классть и беднай крестьянствать 
ашельхть кодамовок правасна, 
Синь пощадафтома эксплоатиро- 
вандакшнезь капиталисттне, поме- 
щикне, кулакне и мироеттне. 
Кружокова занятиятне йотнихть 
интереснайста и увлекательнай- 


ста. 
А. Еремкин. 


Рыбкинань р-н. 


_Партийнай руково 


Великай и могучай большевист- 
<скяй партиясь выпестованнай Ле- 
нинонь и Сталинонь мархта, за- 
каленнай жестокай классовай 
битватнень эса, крхкаста и сембе 
ширде выражает народнай мас- 
сать кровнай интересонзон, муд: 
райста и неуклонна . вяцыне синь 
полнай и окончательнай комму- 
низмань победас. Вов мес партийнай 
оргаттнень эса отчеттне и выбор: 
хне, конат ушедсть кирдихть оцю 
значения аф аньцек партиять внут- 
ренняй эряфсонза, но и минь сем: 
бе странаньконди, трудящайхнень 
сембе'· организацияснонды. 

Тя инь серьезнай проверка эрь 
парторганть, парторганизациять по- 
литическяй боеспособностенцты. 
Очищандамок эсь-рядонзон и выд: 
вигандамок руководящай оргат- 
тненди большевиконь кадрат, ко- 
нат испытаннайхть фашистскяй 
троцкистско-бухаринскяй бандит: 
тнень каршес тюремаса, партиясь 
нинге сяда пяк` кемокснесы эсь 
авторитетони, нинге сяда пяк тес- 
найста пуропнесы наротть Сталин- 
скяй Центральнай комитетть перьф. 

Партиясь, кода корхтави Ста: 
линскяй Конституцияса, ащи тру- 
дящайхненпи передовой ‚отрядокс 
синь тюремасост социалистичес- 
кяй стройть кемокстаманц и раз- 
витиянц инкса и аши трудящаень 
сембе организациятненди руково: 
дящай ядрокс. Фкя инь тяфтама 
организациякс, конац близкай боль- 
шевистскяй партияти, —тя Ленин- 
скяй комсомолсь. Внутренняй сонь 
сембе виец и политическяй бое: 
-способностец всецело зависит пов- 
седневнай партийнай руководст- 
вать эзда. _ 

Фашистскяй троцкистско-буха- 
ринскяй бандиттне сявонцть став- 
ка комсомолть лангса партийнай 
руководствать сяземанцты, лиякс 
мярьгомс, йорасть сонь аертфтомс 
политическяй эряфть эзда. 

ВКП(б)-нь Сталинскяй Централь- 
най комитетсь, няфни комсомолть 
лангса большевистскяй руковод- 
<твань замечательнай образецт, 
машць эсь пингстонза лифтемс 
лангти врагонь проискатнень. Боль- 
шевистскяй партиять руководст- 
ванц вельде Ленинскяй комсомолсь 
лифтезень лангти и тапазень троц: 
кистско-бухаринскяй шайкатнень, 
конат орудовандасть комсомоль- 
скяй организациятнень эса. 
ВКП(6)-нь Центральнай комитетсь 
и лична Сталин ялгась тонафне- 
сазь партийнай организациятнень, 
повседневна. заботендамс комсо- 
молть колга, шарфнемс сонь лан- 
гозонза аф лафчептовикс мяль, 
арелямс сонь враждебнай и вред- 
най, влияниятнень эзда. Одломат- 
тнень воспитанияснон колга забо: 
тась, —большевизмать тя фкя инь 
сире традицияц. „Одломаттне минь 
будущностеньке минь надежданьке, 
ялгат,—корхтась Сталин ялгась. 
Одломаттне должетт полафтомс 
минь, сиретнень. Сон должен кан: 
домс минь знамяньконь победати 
самс“. 

Аш кодамовок сомненият, што 
одломанень воспитаниянь кизефк- 
сне и тяконь шоворхт комсомолть 


лангса партийнай руководствась 
партийнай организациятнень от- 
четно-выборнай пуромкссост за- 


няйхть’ надлежащай васта. 
Именна тяни комсомольскяй. ор- 
ганизациятне пяк нуждандайхть 
партийнай организациятнень шир- 
пе повсепневнай руководствать 
эзда. Тя азонкшневи сянь. мархта, 
што комсомольскяй активонь сос- 


тавсь одкстомсь. Работань опытоц| гокс работай Марков 


сонь нинге пяк кржа. Тяка жа 
пингть одломаттнень йоткса ра- 
ботань задачатне арасть сложнай: 
ста, требованиятне кассть. 


| 

Кода шарьхкодьф, комсомолть 
лангса партруковопствась тиенде- 
ви непосредственно партийнай пу: 
ромкснень, парткомтнень и ‘синь 
секретарьснон вельде, партприк- 
репленайхнень вельде и, нако- 
"нец, комсомолса партийнай ядроть 
вельде. Особенно оцю значения 
тяни приобретает сембе партий- 
най организациять, парткомтнень 
и синь секретарьснон ширде 
комсомолть лангс мялень шарф- 
томась. Комсомолть лангса пар- 
тийнай руководствань тя ос̧новной 
формась. Кодамовок партприкреп- 
ленайхне сонь немогут полаф- 
томс. Отчетно-выборнай пуромк- 


сонь лама участникнень тяфтама. 


кизефксне интересован дасазь: 
сидеста ли партийнай комитетсь 
проверендакшнесы комсомольскяй 
организациять работани, путни ли 
комсомольскяй комитетть и башка 
коммунисттнень - комсомолецнень 
общай партийнай пуромксса от- 
четснон, кодама мерат примоси 
одломаттнень идейно-политиче- 
скяй воспитанияснон цебярьгаф: 
томанцты, кода лучшай комсомо- 
лецнень тарксесыне партиять ря- 
дозонза и мезе тянди шорьси, 
кодама работа вяти комсомолец: 
нень йоткста одс примаф ВКП(б)-нь 
членонди кандидаттнень мархта. 
Эряви азомс, аф каждай парт- 


комсь может отвечамс ня кизеф- 


ксненди. 

ВКП(б)-нь Темниковскяй РК-ть 
омбоце секретарец Киселев ялгась 
ащи ВЛКСМ-нь райкомонь бюронь 
членкс, комсомолонь райкомть 
бюронь заседаниясонза и пленум- 
сонза эряй аф сиде пингонь ин: 
жикс. Мзярда ВЛКСМ-нь Темнико- 
вань РК-сь эняльдсь партиянь рай- 
комти, штоба „почетнай“ ВЛКСМ-нь 
РК-нь бюронь членць лездоль ком: 
сбмолти и обеспечиндальхце ком: 
сомолть лангса партийнай руковод- 
ствать, Киселев ялгась ВЛКСМ-нь 
РК-ть эняльксонц лувонлозе уни- 
женайкс и, ванфтомок собственнай 
эсь мундиронь принципони, сон 
комсомолть лангс тячимс кодамо: 
вок мяль ашезь шарфне. =. 

Эряви азомс, · сянь · колга; · што 
1938 кизоня Рыбкинскяй и Кадош: 
кинскяй: у г партиянь райкомтне 
ВКП(б) нь РК-ть бюросонза ком- 
сомолонь райкомтнень секретарь- 
снон и партприкрепленайхнень 
тячимс ашезень кулхцонда. Ня 
райоттнень партиянь райкомтнень 
секретарьсна аф вятихть контроль 


партприкрепленайхнень лангса, а’ 


синь обязатт повседневно лездомс 
и кемокстамс Ленинскяй комсо- 
молть рядонзон. 

Кода ащи тевсь Рыбкинань рай- 
онца комсомольскяй организацият: 
нень лангса кой-кона первинчай 
партийнай организациятнень шир- 
де партийнай руководствань тевсь? 
Например; Мамолаева велеса лу- 
вондови 4 комсомолонь пер 
вичнай организацият, парторгсь 
Аниськин ялгась, комсомольскяй 
организациятнень лангса` руковод- 
ствать ладязе кальдявста. Колма 
колхозга комсомольскяй организа- 
циятнень  лангс руководствать 
обеспечиндазе афсатомшка, а кой 
мзярда партийнай руководства 
йофси аф эряй, тя няеви сянь 
эзда, што комсомольскяй орга- 
низациятне касыхть колхознай од- 
ломаттнень лувксста лафчста, аф 
сембе комсомолецне таргафт по- 
литтонафнемас, лучшай комсомо- 
лецне партияв аф 
невихть. Тяфта жа ащи тевсь Од- 
Толковка велеса, коса партор- 
ялгась, ко- 
нац-мекпяльдень пингть вестевок 
ашезь якакомсомольскяй пуромксс. 

Партиянь Рыбкинскяй райкомсь 
эсь бюросонза комсомолть лангса 


вовлекандакш- | 


дствась комсомолть лангса» 


партруководствать колга `· первич- 
най парторганизациятнень парторг- 
снон кулхцонкшнезень шуроста. 

Аф сяда лац ащи тевсь комсо- 
молть лангса партруководствась 
Кадошкинскяй вельПО-са, коса 
работай парторгокс -Власкин ял- 
гась. Аф кунара партийнай пу- 
ромксса Власкин ялгась тийсь 
отчет, коса лувозе эрявиксонди 
лоткамс буквально аф лама валса 
ком:омолть лангса партруковод- 
ствать колга, тяда меле заслуже- 
найста критиковандазе комсо- 
мольскяй организациять аф · оцю 
лувкссонь составонц инкса, но 
мезевок сон ашезь аз, што 1938 
кизоня васенце кварталста ульсь 
примаф комсомолу аньцек фкя 
ломань, а сельПО-са комсомоль- 
скяй возрастса лувондовихть 15—20 
ломатть. 

Парторгсь Власкин ялгась ком- 
сомолть лангса партийнай руко- 
водствань кизефкснень колга йоф: 
си ашезь занимадондакшне. 

ВКП(б)-нь Центральнай коми- 
тетсь шарфни особай важнай зна: 
чения комсомолть эзда партийнай 


ряттнень касомаснонды. Партий- 
най организациятненди ульсть 
максфт совершенно конкретнай 


указаният лучшай комсомолецнень 
партияв вовлеченияснон колга. 
Нят указаниятнень пяшжодемас- 
на исключительно зависит сянь 
эзда, конашкава серьезнайста тя 
или тона партийнай организациясь 
занимандай комсомолть колга. 
Партиянь членонь и кандидатонь 
примамань лувкссь мекольдень 
пингть значительна кассь, но сон 
ичкози афсаты сянди, штоба лу: 
вомс пяшкотьфокс Центральнай 
Комитетть указаниянзон. 
Кепотьксонди: апрельть 10-це 
шинцты самс неполнай даннай- 
хнень коряс Ковылкинскяй район- 
па первичнай парторганизацият- 
нень мархта партиянь членкс и 
кандидатокс примаф 42. ломатть, 
а партиянь райкомсь примась ань- 


цек 18. Чамзинскяй райониа пер- 
вичнай организациятнень · мархта 
примаф 28 ломатть, райкомсь при- 
мас̧ь 12 ломатть. Партияв прима- 
мать колга апак ватт материал- 
хнень оцю лувкссна ащихть пер- 
вичнай парторганизациятнень и 
райкомтнень эса, а ВЛКСМ-нь рай- 
комтне, макссемок партияв сувамс 
рекомендацият, сяда тов аф забо- 
тендайхть документтнень оформле- 
нияснон колга, тянь сюнеда башка 
комсомолецне 3—6 ковонь пингста 
аф ‘мушендыхть партияв сувамс 
рекомендацият. 

Комсомолецне—коммунисттне и 
партияв членонди кандидаттне, ко- 
па мярьгондихть партядрось,—тя 
партийнай руководствать опорац 
минь союзоньконь лангса. Партий: 
най организациятнень партядроть 
мархга работасна ащи сянь` эса, 
штоба повседневно заботендамс 
комсомолть колга. р 

Комсомолецне – коммунисттне и 
партиянь членонди кандидаттне 
отчетно-выборнай пуромксса пол- 
жетт пощадафтома критиковандамс 
комсомолть лангса партийнай ру- 
ководствать афсатыксонзон. Тя- 
конь щовор комсомолсь отчет- 
но-выборнай пуромкснень опыт- 
снон‘эзда может сатомс эсь’рабо- 
таниты оцю полезнай тев. Именно 
партийнай организациятнень эзда 
комсомолецне обязатт тонафнемс 
острай, смелай, беспощаднай кри- 
тикати. Комсомолецне обязатт то- 
нафнемс партийнай организацият- 
нень эзда дисциплинати, органи- 
зованностьти и работаса афсатык- 
сонь критиковандамати. Синь обя» 
затт тонафнемс партиять эзда ре- 
волюционнай  бдительностть ке- 
подеманиты, организацияса эрь 
члентти башка заботать шарфто- 
маниты, идейно-политическяй вос- 
питаңияти большевизмать овладе- 
ваниянцты. 

Л. Кузнецов. 

ВЛКСМ-нь Мордовскяй Обкомть секрета- 
рец. 


Стахановскяй рабо- | Сон кельксы трудть 


тать результатонза 
Шайговань районца, Те- 
ризморга велень Буденнай 
ялгать лемса колхозса 
МИЛКИН. колхозник атя- 
ти 66 киза. 1937 кизоня 
сон тийсь 470 трудошит, 
получась 200 пуд сьора. 
Милкин К. атясь нят 
показательхнень сатозень 
социалистическяй соревно- 
ваниять и ударничествать 
вельде. : 

Сон сявсь обязательства 
работамс аньцек стахано · 


вскяй методса. 
С. КАДЕРОВ. 


Инсарань районца, Хит- 
рова велень колхозса Куз- 
нецов Е. колхозниксь кол- 
хозса работай стаханов- 
скяй методса. Сон 1937 ки- 
зоня урьванц мархта тийсь 
730 трудошит, получась 
240 пуд сьора. 


Тяни Кузнецов Е. ялгать 
колхозонь правлениясь, ко- 
да стахановецонь, кучезе 
бригадиронь курсс. 


И. АНОШКИН. 


Примернай конюх 


Рузаевкань райониа, Палаевка 
велень, „Мокша“ колхозса Ки: 
реев Павел Ермолаевичсь конюхокс 
колхозса работай З-ие кизось ни. 
Бригадаса, коса работай Киреевсь, 
алашатнень упитанностьсна прокс 
цебярь. 

1937 кизоня Киреевсь тийсь 650 
трудошит. Цебярь работанц инкса 


ламоксть ульсь казьф ярмакса и 
питни вещаса. 


Тяка жа колхозса Аношкин 
Ефремсь 1937 кизоня тийсь 550 
трудошит. Сон сявсь обязатель- 


ства—1938 кизоня работамс нингя 
аф 750 


Пурдошанскяй районца М. Па- 
‘шад велень „Валда ян“ колхозсь 
тундань видемати сембе сбруйх: 
нень ремонтировандазень бригадат- 
нень йоткса кемокстафт сондого- 
ворхт, алашатнень упитанностьсна 


Пробнай выезд 


сяда цебярьста и тиемс 
трудошида кржа. 
К. А. К. 
цебярь. 
Аф кунара колхозсь тиендсь 


пробнай выезд. Пробнай выездсь 

няфтезе, што колхозсь тундань 

видемати анок цебярьста. 
Чепанов В. 


ко 


Комсоо 


$ ә 


_ Вишнкоптемс 
социалистиче- 
сняй соревнова- 
ниять шноласа. 


Малаткшнихть тундань перевод- 
най испытаниятне, Сембе школат- 
не нят испытаниятненди должетт 
цебярьста анокламс. . Комсомоль- 
скяй и пионерскяй организациятне 
-эрь шиня должетт вятемс оцю ра- 
бота лиядыкс школьникнень йот- 
кса, штоба аделамс тонафнема ки- 
зоть отличнай и хорошай оценка 
мархта. Тя задачась тяниень пингть 
лувондови инь ответственнайкс. 
Штоба пяшкодемс тя задачать 
комсомольскяй и ‘пионерскяй ор- 
ганизациятненди эряви школаса 
возглавить социалистическяй /0- 


ревнованиять. Комсомолецсь ком- 
сомолецть мархта, пионерсь пио- 
нерть мархта, а тяфта жа группась 
группать мархта, Вов, Теризморгань 
НСШ-са социалистическяй сорев- 
нованиять лувонцазь йофси аф 
эрявиксонди. Соцдоговоронь пяш- 
кодемань результаттнень ашезь 
проверякшне. НСШ-нь 7-це клас- 
сонь ученикне кемокснесть договор 
6-це классонь ученикнень мархта, 
но тя пингс· кивок ашезень про- 
верякшне. Лама ученикт тонаф- 
нихть пяк кальдявста, кальдявста 
вятьсазь эсь пряснон. 7-це классонь 
учениксь Кадеров С. Е., Пачаев Н.Е. 
6-це классонь учениксь. Нят уче- 
никне ВЛКСМ-нь члетт. Синь аф 
оправдандакшнесазь гози 
комсомолть званиянц. 

Школаса стенной. газетась, сянь 
вастс, штоба эсь страницасонза 
няфтелезе школать эряфонц и 
жлейминдалезень позорса учебаса 
-лодырхнень, лисенди аф эсь пинг- 
<тонза, а класснай руководительх- 
не Кайкинць, Ворожейкинась нят 
возмутительнай факттнень лангс 


Мордовскяй сельско-хозяйственнай 


Снимкаса: омбоце политкружоконь 


_ Торговай работати 


Партиясь и правительствась оцю 
мяль шарфнихть торговай органи: 
зациятнень работаснон цебярьгаф- 
томаснонды. Тя минь нингя сяда 
пяк тонафтсамазь, штоба торговай 
работати выдвигать грамотнай и 
провереннай ломатть, конат няф: 
гезь эсь пряснон общественнай 
работаса. 

{ Тяни пяк ла" шарьхкодеви, што 
народонь вракне торговай органи: 
зациятненди насаждали синцень 
сторонникснон и тянь вельде вя- 
тезь подрывной работаснон. На: 
родонь вракне всякай лана старанц- 
асть тиемс оцю вред минь странань 
конди ·и сонь счастливай народон- 
цты. Народонь вракне и синь по- 


жоламовок мяль аф шарфнить. собниксна умышленна замора- 
Эряви меляфтомс, што советскяй |ЖИВали товарооборотть, наксаф- 
несть доброкачественнай продук- 


учительть задачац аф аньцек- то- 
нафнемс, но восйитандакшнемс уче- 
чикнень коммунистическяй духса, 
штоба школаста нолдамс больше- 
вистскяй партияти преданнай со- 
ветскяй работникт. 


татнень и растранжировали 
парственнай средстватнень. 

Аф эряви ичкози якамс тяфтама 
возмутительнай фактонкса, а мож- 
на няфтемс аф кржа отрицатель: 
най примерда Саранск ошса тор- 
говай организациятнень эзга, што 
торговай организациятне тячимс 
нингя эсь роботаснон не перестро-* 
или и торговай аппаратса аф кр- 
жа нингя непровереннай ломаньда. 

Мордовскяй комсомольскяй ор- 
ганизацияса аф кржа комсомолец: 
та и афсоюзнай одломаньда, ко- 
нат работайхть кооперативнай сис- 
темаса, но синь йотксост тячимс 
нингя кальдявста ащи воспита: 
тельнай работась. Кепотьксонди 
сяфтяма тяфтама факт, што Са- 
ранск ошса торговай организацият- 


госу- 


М. Т. 


АПайгав. 


Афеоюзнай од ломаттне 
сувайхть комсомолонь 
ряттненди 


Саранск ошень рабфакса лац 
ладяф политучебань кружокнень 
работасна. Начальнай комсомоль- 
<кяй школась и ВКП(б)-нь исто- 
риять тонафнеманц ингса кружок- 
не работайхть регулярна, плани 


коря. Кафцкя кружокненди якайхть| Сембонди шарьхкодеви, што 
афсоюзнай одломатть. Шайговань районца · народонь 
Тяда ‘башка афсоюзнай од-|вРакне аф кржа вредидондасть 
ломаттнень Йоткса: тонафневи сембе участкатнень эса. Народонь 
вракне насаждали ответственнай 

ВЛКСМ-нь программась и уставсь, участкатненди аф кржа враждеб- 
РСФСР-нь и МАССР-нь Верховнай | най элементта конатнень вельде 


Совету кочкаматнень колга Поло: { вятезь вредительскяй работаснон. 


«нениатна: Весендакига синь ритлакай 
комсомолецнень революционнай 

на 
Аф кунара сувасть комсомолонь бдительностьснон, сязендезь полит- 

ряттненди 40 ломань. занятиятнень. 

Рузманов. Комсомольскяй руководитель: 
Дунаев. |хненди эряволь ба шарьхколемс, 
Чекашкин. {што Вертелимонь райоиць васен- 

Ом} 

МАЈ 


МСОМОЛОНЬВАИ 


— 


ГялЬ 


го 


коммунистическяй школаса студеттнень 


йоткса организ ›вандафт иолитпросвещениянь 20 кружокт. 


слушательхне занятиясот. 
Фотось П. Ивановть. 


ВЫДВИНУТЬ лучшай 


КОМСОМОЛЬЦНЕНЬ 


нень эса работайхть 128 комсомо- 
лецт, но комсомолонь горкомсь 
синдеест кодамовок конкретнай 
лезкс аф максси и аф содасыне 


торгу работама Земсковать, но 
теенза эсь времастонза ашель ко: 
дамовок лезкс и меколи тянь сю: 
неда Земсковась савсь валхтомс 


иольскяй эряфеь" 


Комсомольскяй 
организациять 
работац 


Курьня велень первичнай комсо- 
мольскяй организациясь ·населени+ 
ять йоткса нят шитнень пингста 
ушедсь РСФСР-нь и Мордовскяй 
АССР-нь Верховнай Советтненди 
выборхнень колга Положениятнень 
тонафнемост. Велеса организован- 
дафт 18 кружокт, коса агитаторкс 
работайхть комсомолецт, учи- 
тельхт и велень активистт. Агита- 
торхне цебярьста пяшкотькшнесазь 
эсь работаснон; синь путнесазь сем- 
бе эсь вийснон, знанияснон, штоба 
нят величайшай закоттнень колга 
шарьхкодемать сувафтомс эрь 
гражданинть и гражданкать созна- 
ниязонза. 

Комсомольскяй.организациясь це- 
бярьста лезды колхозти тундань 
видемати аноклама тевса. Комсо- 
молецне колхознай бригадава нов- 
ляйхть стенгазетат, коса няфнесазь 
колхозть` передовой ломанензон, 
конат честнай эсь работаснон вель- 
де лездыхть, штоба цебярьняста 
анокламс тундань видемати. Тяда 
башка нят стенгазетатне пощадаф- 
тома критиковандайхть ‚колхозть 
афсатыксонзон тундань видемати 
анокламаса. 

Сисем комсомолецт сявсть обя- 
зательстват паксясаколхозникнень 
йоткса вятемс культурно-массовай 
работа: йотафнемс мархтост бесе- 
дат, тиендемс теест краткай инфор-` 
мацият международнай основной 
событиятнень колга, морафнемс 
журналхт, газетат,- художественнай 
литература и стак тов. 

Аф ваномок комсомольскяй ор- 
ганизациять цебярь работанц лангс 
вярьде азф кизефкснень эса, эряви 


работаста и панемс комсомолонь | азомс, што сонь работасонза улихть 
ряттнень эзда. Тяфта жа лиссь!и лафча васттка. Например, комсо- 


Е комсомолецне работайхть тя 
ответственнай тевть эса. Комсо- 
молонь горкомсь кучсь Гормордов 
Филатовать мархта, конац растра: 
тила 5 тьожятть цалковай государ: 
ственнай ярмакт и тя оцю престу- 
плениять инкса Филатовась тя- 
ни паньтф комсомолонь ряттнень 
эзда. 

Тя нинѓя весть няфнесы, што 
кой-кона комсомольскяй руково- 
дительхне торговай организацият- 
нень тевснон недооценивают и тя- 
чимс кучсихть  непровереннай ло- 
матть. 

ВЛКСМ-нь Мордовскяй обкомсь 
апрель ковть 17-це шистонза бю: 
ронь заседаниясонза решил, што- 
ба торговай организациятненди ку: 
чемс работама 150 комсомолец. Тя- 
дабашка ВЛКСМ-нь обкомсь обя- 
зал комсомолонь райкомтнень, што 
ба синь систематически заниман: 
пакшнельхть ня вопроснень марх* 
та и торговай организациятненди 
кучсельхть работама политически 
грамотнайхть и идеологически вы- 
держаннай ` комсомолецт, ‘конат 
действительно оправдандалезь Ле: 
|нинскяй комсомолть званиянц. 

ЕЕЕ 
|да входил Шайговань районти, 
коса раньше оруповандасть бур: 
жуазнай националисттне. Но Вер- 
телимонь комсомолонь райкомсь и 
|сонь секретарен Панькин ялгась 
тячимс тянь нингя ашезе шарьх- 
коде. Панькин кальдявста тюри 
вредительствать последствиян- 
зон машфтомаснон инкса. Штоба 
афоль уль голословна, то можна 
няфтемс аф кржа фактт, Ирьсетьса 
ульсь комсомольскяй организация 
но ня комсомоленне, конат васен- 
ца ульсть тя велеть эса, тяни рабо: 
тась разваленай, первичнай оргач 


| молонь 


мольскяй организациясь аф вяти 
кодамовок работа афсоюзнай стир- 
нятнень йоткса, сяс и стирнятнень 
лувксста организациясь аф касы. 
Комсомольскяй организациянь 14 
комсомолецнень йоткса аш фкявок 
стирня—комсомолка. ‘ 

Кда комсомольскяй организаци- 
ять работасонза улихть афсатыкст, 
то должен теенза лездомс 
ВЛКСМ-нь райкомсь. А Курьня ве- 
лень первичнай комсомольскяй ор- 
ганизациясь ВЛКСМ-нь Ковылкин- 
скяй райкомть йофси нярь алонза. 
Но, аф ваномок тянь лангс, рай- 
комонь работникне комсомольскяй 
организацияти аф макссихть кода- 
мовок лезкс. 


Минь надиятама, што Курьня 
велень первичнай комсомольскяй 
организациясь. маластонь пингть, 
стирнятнень йоткса работать ладя- 
сы и синь эздост лучшайхнень при- 
масыне комсомолу. 

А ВЛКСМ-нь. райкомонь работ- 
никненди эряви максомс комсомоль- 
скяй организацияти тя тевса прак- 
тическяй лезкс. Федор Райдон 


Машфтоме комсомолть работастонза афсатыкенень 


низация аш. Одломаттнень улихть 
оцю желаниясна сувамс комсо- 
ряттненди и примосемс 
активнай участия общественнай 
эряфть эса. : 

Комсомолонь райкомти эряви 
перестроить эсь работану, штоба 
комсомоленне цебярьняста тонаф- 
нелезь ВЛКСМ-нь ЦК-ть У`ше 
Пленумонц решениянзон. Ладямс 
комсомолецнень и афсоюзнай од- 
ломаттнень йоткса воспитатель- 


най работать. 


Комсомолец, 


Агитаторхне и пропагандист 
тне работайхть цебярьста 


Мокша Мазканя велеса агита- 
торхне и пропагандисттне вятихть 
оцю работа избирательхнень йотк- 
са. Велеса организовандафт кру- 
жокт, коса избирательхнень йоткса 
тонафнесазь РСФСР-нь и 
МАССР-нь Верховнай Советтненди 
кочкаматнень колга Положеният- 
нень. Занятиятне йотнихть регуляр- 
найста и ‘интереснайета. 

Медвеев. 


Синдровань р-н. 


Агитаторхне юкстазь 
эсь работаснон 


СССР-нь Верховнай Совету коч: 
камада меле агитаторхне юкстазь 
эсь работаснон, аф ваномок сянь 
лангс,. што маластонь пингть уше: 
цыхть РСФСР-нь и МАССР-нь Вер- 
ховнай Совету выборхне. Шямонь 
велеса агитаторхне тячимс ашесть 
кярьмодь тя работати. Избира- 
тельхнень йоткса кодамовок рабо- 
та аф йотафнихть. РСФСР-нь и 
МАССР-нь Верховнай Совету коч- 
каматнень колга Положениятнень 
аф тонафнесазь. 


И. Исанов. 
Ковылкинань район. 


Аш работа 


избирательхнень 
йоткса | 
Вертелимонь районца, Верте- 


лим велеса тячимс ашезь ушед 
РСФСР-нь и МАССР-нь Верховнай 
Советтненди анокламань работать. 
Избирательхнень йоткса РСФСР-нь 
и МАССР-нь Верховнай Советтнен- 
ди кочкамань положениятне афто- 
нафневихть. Видекс, пропаган- 
дистт и агитаторхт улихть, но синь 
избирательхнень йоткса тячимс 
ашезь ушед работать. 
Колхозник. 


ЕЗ 


Примернай колхозницат 


Болду велень Калинин ялгать лем: 
са колхозса ОТФ-са работайхтьПер- 
вова А. И., Богдашкина ялгатне 
Синь сявсть обязательстват 1938 ки- 
зоня йотай кизопеть коряс сяда ла- 
мода касфтомс учань поголовьять. 
Тяддень кизоть нят ялгатне фкявок 
вярос ашесть кулофта. 

Цебярь работаснон инкса синь 
казьфть ярмакса и питни вещаса, 
ТЕЧЕ 


Рузаевкань р-н 


Орденоноснай Ленфильм студиясь нол- 
дась художественнай звуковой оцю филь- 
‚ма „Великий гражданин“. Фильмать поста- 
новщикоц Ф. Эмлер. 

Снимкаса: Н. Боголюбов 
ЗПетр Шахововь рольса. 

29 Репродукциясь Союзфототь. 


артистсь 


ком 


Ладяме избирательхнень 
ноткса работать 


Ельниковань районца, Мокша 
Полянкань выселкаса избиратель- 
хнень йоткса РСФСР -нь и МАССР.нь 
Верховнай Советтненди кочкамат- 
нень колга кодамовок работа аф 
йотафневи. Избирательхнень Йот-/ 
кса РСФСР-нь и МАССР нь Вер: 
ховнай Советтненди кочкаматнень 
колга Положениятне апак тонаф- 
нект. 

Аф ВКП(б)-нь райкомсь, аф 
ВЛКСМ-нь райкомсь РСФСР-нь и 
МАССР-нь Верховнай Советтненди 
анокламань работати практичес- 
кяй лезкс партийно-комсомольс- 


кяй организациятненди тячимс 
ашесть макс. 
А К. С, 


АШ РАБОТА КОЛХОЗНАЙ 
КЛУПНЕНЬ И 
ИЗБА-ЧИТАЛЬНЯТНЕНЬ ЗСА 


Зубово-Полянскяй районца ульсь 
совещания избачнень и клубонь 
заведующайхнень мархта. Тя сове: 
щанияса ульсть путфт отчетсна, 
клубонь заведующайть Бояров ял- 
гать, избачнень Поков и Грачев ял: 
гатнень, конат эсь отчетсост азозь, 
што тячимс ашесть новля фкявок 
бригадава стенгазета, изба-читаль- 
нясази клубса ашесть йотафне фкя- 
вок беседа колхозникнень мархта. 

Зубово - Полянань РайОНО-ти 
эряви тянь шири шарфтомс оцю 
мяль. 

И. Прошкин. 


Тонафнесазь 
избирательнай 
звконть 


Краснослободскяй медицинскяй 
школаса ученикнень йоткса це- 
бярьста ладяф РСФСР-нь и 
МАССР-нь Верховнай Советтненди 
кочкаматнень колга Положеният- 
нень тонафнемасна. Школаса ор- 
ганизовандафт специальнай кру: 
жокт. Тяда башка дирекициясь нол: 
дась РСФСР-нь и МАССР-нь коч- 
каматнень колга Положениятнень 
тонафнемаснонды специальнай 
академическяй частт. 

Безупречный 


СВБ-нь ОРГАНИЗАЦИЯСЬ 
РАБОТАЙ ЦЕБЯРЬСТА 


Инсарань пелучилишаса ули 
СВБ-нь организация, коса лувон- 
дови 55 члетт. Тя организациясь 
эсь работанц ладязе цебярьста. 
Иотафневихть пуромкст, коса тиен 
девихть антирелигиознай темас ко- 
ря доклатт, лекцият, волшебнай 
фонарьхть и стак тов. Аф кунара 
СВБ-нь члеттнень йоткса ульсь 
йотафтф пуромкс, коса сембе, ко- 
да фкя, сявсть обязательства—вя- 
темс населениять йоткса антире- 
лигиознай пропаганда. 

Афтайнкин. 


Тундань видемати 
анокт 


Болду велень Калинин ялгать 
лемса колхозсь тунлань видемати 
анок. Алашатнень упитанностьсна 
цебярь, сбруйхнецебярьста ремонти- 
ровандафт, видемань сембе инве- 
нтарьсь ремонтировандаф, планико- 
ря аноклаф чистосортнай видьме. 

Колхозса бригадатнень эзга йотаф- 
неви оцю . культмассовай работа. 
Эрь бригадаса кемокстафт соцдо- 
говорхт. 

Вг. 


Рузаевкань р-н. 

СНИМКАСА: Саранскяй райононь’Николаевка велень неполнай средняй 


школань тонафнихне- отличникне, Кержи ширеста вили шири: 


С. Лашманщиковась, А.:· Ширмановсь и 
уроксот: 


Н. Кутузовась, 
А. Приказчиковась естествознанияны. 


Фотось Г. Барановть. 


ВОСПИТАТЕЛЬНАЙ 
РАБОТАСЬ ЛАДЯФ 
` ЦЕБЯРЬСТА 


Мокша Пашад велень средняй 
школань пионерхнень йоткса вяте- 
ви оцю политико-воспитательнай 
работа. Тиендевихть интереснай 
пионерскяй сборхт, конат йотнихть 
пяк интереснайста и организован- 
найста. Сборхнень эса йотафневи 
газетань лувондомат, шахматса и 
шашкаса налхкомат. 

Пяк интереснайста йотась меколь- 
день сборсь, конац ульсь посвя: 
щеннай Горькийть творчестванцты. 
Тя сборса ульсть альбопт Горь- 
кийть эряфонь кинц колга; ульсть 
йотафтфт сборхт папанинецнень 


колга. Чуваткин. 
Пурдошанскяй район 


ТОНАФНИХТЬ ОТЛИЧНАЙСТА 


Пашад велень средняй школань 
ученикне: Чепановсь, Аношкинць, 
Дворецкаясь, Милькинась, Кир- 
дяшкинць тонафнихть отличнайста 
и цебярьста. Нят ученикне тонаф- 
нема кизонь колмоце четвертть аде- 
лазь отличнай и цебярь оценка 
мархта. Синь кунара ни ушедсть 
аноклама проверочнай испытани- 
ятненди сянь инкса, штоба меколь- 
день четверттьке аделамс отличнай- 
ста и испытаниятнень максомс от- 
личнайста. Синь школаса лувондо: 
вихть инь цебярь общественни- 
кокс, лездыхть отстающай ялгас- 
нонды. 

Кирдяшкин. 


Гулькин. - 
Пурдошанскяй р-н. 


Мес аф работай 
драмкружоксь 


Вертелимонь НСШ-са кунарки- 
гя ни организовандаф прамкружок. 
Драмкружокти ульсь кочкаф ру- 
ководителькс И. И. Родькин ял- 
гась. Васенце пингть драмкружоксь 
уставакшнесь работама, но мек- 
пяльдень пинкнень драмкружокть 
сембе работац катф эсьотям мо- 
лемати. Тяни драмкружоксь кода- 
мовок: работа аф йотафни. 

Минь кизефнесаськ—мзярда Вер: 
телимонь НСШ-са 


ушеды работама. @ Трясучкин. | 


Детскяй техническяй кружок 


Чамзинскяй ° средняй школасаг 
организовандаф детскяй техничес- 
кяй кружок. Кружокса сембоц 12 
ломань. Сембе работась кружок- 
са йотафневи планц коря. Иттне 
Маень 1=це шити аноклайхть мо- 
торнай лодка. Давыдов Витясь^ 
йорай тиемс од конструкциянь ко-- 
ряс аэроплан. И. Симдянов. 


КОЛЯСЬ ТОНАФНИ 
ОТЛИЧНАЙСТА 


Пашад велень афполнай сред 
няй школань б-це классонь уче- 
никсь Чепанов Н. Ф. тонафни ань- 
цек отличнайста. Сон тонафнема» 
кизонь колмоце четвертть аделазе 
отличнай отметка мархта. Кунараг» 
ни ушедсь аноклама испытаният-- 
ненди. Тяла башка Чепановсь це- 
бярь общественник. Лезды отста-- · 
ющай тонафнихненди испытаният»- 
ненди анокламаса. 

Колясь колмоце четвертьста» 
ульсь казьф похвальнай грамотаса.. 
Ф. Кирдяшкин.. 
Пурдошанскяй район. 


Героическяй испаниянь. 
иттвенди и аватненди' 
_ лезкс 


Саранск ошень 12-це № школаса 
МОПР-нь организациясь кочкась. 
республиканскяй испаниянь иттнен- 
ди и аватненди лезксонди 470 
цалковайхть, 

МОПР-нь организациясь лац то-- 
нафнесы международнай положе- 
ниять, организовандаф МОПР-нь. 
специальнай уголок. Зубриловх: 


Шахматно-шашечнай турнир’ 


Аф кунара Саранск ошса пан-- 
жевсь :шахматно-шашечнай турнир, 
коса примосихть участия Саранск 
ошень 12-це № средняй школань. 
шахматисттне и шашисттне. 

Сембоц участникта 27 ломань.. 
Шахматно-шашечнай турнирсь мо- 
ли 7 шит. Аделамдонза меле инь: 
цебярь шахматисттне и шашист- 
тне улихть сявфт республиканскяй 
шахматно-шашечнай турнирс, ко- 


драмкружоксь | нац ули апрель ковста. 


Н. Морозов 

